b'\n_START_ARTICLE_\nDu\xc5\xa1an Merc\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je primerjalno knji\xc5\xbeevnost na Filozofski fakulteti v Ljubljani. Kot srednje\xc5\xa1olski u\xc4\x8ditelj sloven\xc5\xa1\xc4\x8dine je slu\xc5\xbeboval na policijski \xc5\xa1oli v Tacnu, ve\xc4\x8d kot dvajset let pa je bil ravnatelj ljubljanske Osnovne \xc5\xa1ole Prule. _NEWLINE_Kot pisatelj je nase prvi\xc4\x8d opozoril leta 1993 z zmago na nate\xc4\x8daju \xc4\x8dasopisa Dnevnik za najbolj\xc5\xa1o vinjeto. Njegovi romani so bili nominirani za nagrado Kresnik in prevedeni v tuje jezike._NEWLINE_Znan je tudi po kolumnah v razli\xc4\x8dnih \xc4\x8dasopisih (mdr. Delova priloga Ona) in po nekaterih radikalnih stali\xc5\xa1\xc4\x8dih o \xc5\xa1olstvu in \xc5\xa1olski politiki._NEWLINE_Na dr\xc5\xbeavnozborskih volitvah leta 2011 je kandidiral na listi LDS._NEWLINE_27. maja 2019 je bil izvoljen za predsednika Dru\xc5\xa1tva slovenskih pisateljev.'